Wojciech Polak

**Wojciech Polak** (født 22. desember 1964 i Inowroclaw i Det kujaviskpommerske voivodskap i Polen) er erkebiskop av Gniezno og primas for den katolske kirke i Polen.
## Liv og virke
### Bakgrunn
Wojciech Polak vokste opp i landsbyen Suchatówka ved Gniewkowo i Det kujaviskpommerske voivodskap. Der gikk han på grunnskolen. Han fikk avslutningsvitnesmål i 1983 fra gymnasium i Toruń.

### Prest
Wojciech Polak gikk på presteseminaret i Gniezno og studerte teologi i Poznań. Den 13. mai 1989 ble han ordinert til prest av erkebiskopen av Gniezno og Warszawa, kardinal Józef Glemp. 

Årene 1989–1991 var han kapellan i St. Martin og Nikolaus' kirkes menighet i Bydgoszcz.

Han ble deretter sendt til Roma for å studere ved *[[Accademia Alfonsiana]]*, hvor han spesialiserte seg i moralteologi. Han tok doktorgraden med en avhandling om synd og tilgivelse i kirkelæren etter Det andre Vatikankonsil - *Chiesa, peccato, riconciliazione. Il rapporto tra l'ecclesiologia e la dimensione ecclesiale del peccato e della riconciliazione nell'insegnamento del magistero postconciliare*.

I 1995 fikk han en lærerstilling i moralteologi ved seminaret i Gniezno, og i 1999 overtok han ledelsen av det. Han underviste også ved Adam Mickiewicz-universitetet i Poznań.

I egenskap avrektor for seminaret tilhørte han også bispedømmets pastoralråd og dets presteråd, der han fungerte som sekretær. Han var også  medlem av Konsultorkollegiet. Han innehadde også stillingen som nestleder for bladet «Studia Gnesnensia». Senere ble han rektor for kirken *St. Georg av Gniezno* og kannik i kollegialkapittelet og fra 2003 dets dekan.

### Hjelpebiskop i Gniezno
Den 8. april 2003 utnevnte pave Johannes Paul II ham til hjelpebiskop i Gniezno og titulærbiskop av *Mons in Numidia*. Erkebiskopen av Gniezno, Henryk Muszyński, ordinerte ham til biskop den 4. mai samme år; medkonsekratorer var Stanisław Gądecki, erkebiskop av Poznań, og Bogdan Józef Wojtuś, hjelpebiskop i Gniezno.

I 2011 ble han valgt til generalsekretær for Den polske bispekonferanse, hvor han også ledet arbeidsgruppen for kontakter med den russisk-ortodokse kirke. Han gikk inn for en grundig etterforskning av seksuelle overgrep fra prester og ba ofrene om tilgivelse på vegne av kirken.

### Erkebiskop av Gniezno
I mai 2014 utnevnte pave Frans ham til å etterfølge erkebiskopen av Gniezno Józef Kowalczyk, som da hadde nådd den anbefalte aldersgrensen på 75 år. Innsettelsen i embedet fant sted den 7. juni 2014.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Biskop Claudio Rangoni (1559-1621) *1593
*Erkebiskop Wawrzyniec Gembicki (1559-1624) *1601
*Erkebiskop Jan Wężyk (1575-1638) *1620
*Biskop Piotr Gembicki (1585-1657) *1637
*Biskop Jan Gembicki (1602-1675) *1653
*Biskop Bonawentura Dobrogost Madaliński (1623-1691) *1672
*Biskop Jan Małachowski (1623-1699) *1677
*Erkebiskop Stanisław Szembek (1651-1721) *1690
*Biskop Felicjan Konstanty Szaniawski (1668-1732) *1707
*Biskop Andrzej Stanisław Załuski (1695-1758) *1724
*Erkebiskop Adam Ignacy Komorowski (1699-1759) *1749
*Erkebiskop Władysław Aleksander Łubieński (1703-1767) *1758
*Biskop Andrzej Mikołaj Stanisław Kostka Młodziejewski (1717-1780) *1767
*Biskop Kasper Kazimierz Kolumna Cieciszowski (1745-1831) *1775
*Biskop Franciszek Borgiasz Mackiewicz (1756-1842) *1817
*Biskop Michał Piwnicki (1771-1855) *1827
*Erkebiskop Ignacy Ludwik Pawłowski (1776-1842) *1829
*Erkebiskop Kazimierz Roch Dmochowski (1780-1851) *1841
*Erkebiskop Wacław Żyliński (1803-1863) *1848
*Biskop Aleksander Kazimierz Bereśniewicz (1823-1907) *1859
*Biskop Szymon Marcin Kozłowski (1829-1899) *1883
*Biskop Mieczyslaw Leonard Pallulon (1834-1908) *1883
*Erkebiskop Bolesław Hieronim Kłopotowski (1848-1903) *1897
*Biskop Jerzy Józef Elizeusz Szembek (1851-1905) *1901
*Biskop Stanisław Kazimierz Zdzitowiecki (1854-1927) *1902
*Kardinal Aleksander Kakowski (1862-1938) *1913
*Kardinal August Hlond (1881-1948) *1926
*Kardinal Stefan Wyszyński (1901-1981) *1946
*Kardinal Józef Glemp (1929-2013) *1979
*Erkebiskop Henryk Muszyński (1933- ) *1985
*Erkebiskop *Wojciech Polak* (1964- ) *2003

## Referanser